Here is a page extracted from Wikipedia that may contain CSS, HTML, and a lot of unformatted text.

Title: اد شيران
Content: ادوارد كريستوفر شيران  ده مغنى انجليزى الجنسيه, و كاتب اغانى, و موسيقار, و منتج اغانى , و ممثل, و راجل بيزنيس شاب. دخل لقلوب الناس حوالين العالم كلو بصوتو الجميل و اغانى كتيره بوب, و مميزه, و ناجحه. كمان حققت آخر تلت البومات لوه نجاح ساحق. اد شيران معروف كمان بنوع الموسيقى اللى اشتهر بيها. اد شيران ساعات بيغنى راب و كمان اخد فرصه فى التمثيل. اتصاعدت شعبيتو بشكل كبير بعد ما نزل البومو الاولانى + فى شهر سبتمبر من سنة 2011. الالبوم اخد مراجعات كويسه جدا و حاز على اعجاب النقاد. وده اللى خلاه يكسب فى السنه اللى بعديها جايزة بريت فئة احسن مغنى بريطانى سولو ساعت حفل توزيع جوايز بريت البريطانيه. مع نهاية السنه, كان الالبوم محقق مبيعات بتتقدر بحوالى 791,000 نسخه ضمن امريكا, عشان يبقى الالبوم التاسع من ناحية المبيعات هناك. اد شيران اتصاعدت شعبيتو بشكل كبير كمان بعد ظهورو مع المغنيه الشابه تايلور سويفت فى اغنية "Everything Has Changed" فى البومها الرابع اللى شال اسم Red. اد شيران ابتدا بتسجيلو للموسيقى فى سنة 2004 لما نزل اغنية سينجل بعنوان "Spinning Man". بعدها نقل فى سنة 2008 من مدينة سوفولك الى لندن, و هناك ابتدا يعزف الموسيقى فى الاماكن الصغيره, و نزل اسطوانتو المطوله You Need Me سنة 2009. بجانب شغفو بالموسيقى, قدم اد بتجارب اداء للمسلسل التلفزيونى البريطانى Britannia High. ابتدت قاعدة شيران الشعبيه تتوسع, و حازت اغانيه على اعجاب و استحسان الجماهير محليا و عالميا, واللى ساعد فى كده, ظهور اغنيتو "Give Me Love" فى احد حلقات المسلسل الامريكانى المعروف The Vampire Diaries, و اللى كانت بعنوان "Dangerous Liaisons", و كمان ظهرت فى احد حلقات المسلسل الكوميدى Cougar Town.

حياته 
اد شيران من مواليد يوم 17 فبراير 1991 فى هاليفاكس (غرب يوركشير).

حياته الفنيه 
كانت البدايه الفنيه سنة 2004. اشتغل مع اليكترا ريكوردز, و تسجيلات اتلانتيك, و اسايلم ريكوردز.

اد شيران بيقدم الانواع الفنيه:
 هيب هوب
 بوب
 موسيقى فلكلوريه
 موسيقى تقليديه
 بوب فولكلور

جوايز 
 رتبة الامبراطوريه البريطانيه
 جايزة جرامى لاحسن البوم بوب صوتى
 جايزة جرامى لاغنية العام
 جايزة جرامى لافضل اداء بوب منفرد
 جايزة بريت لاحسن نجاح فنى بريطانى
 جايزة بريت لاحسن مغنى بريطانى
 جايزة بريت لالبوم العام البريطانى

الدراسه 
درس فى مدرسة توماس ميلز الثانويه.

لينكات برانيه

مصادر 

مغنيين
مغنيين من المملكه المتحده
مواليد 1991
ناس لسا عايشين
مغنيين-كتاب اغانى
كتاب اغانى